CELEX: 62010CN0251
Language: sk
Date: 2010-05-20 00:00:00
Title: Vec C-251/10 P: Odvolanie podané 20. mája 2010 : KEK Diavlos proti rozsudku Všeobecného súdu (samosudca) z  18. marca 2010 vo veci T-190/07, KEK Diavlos/Európska komisia

17.7.2010   
            
            
               SK
            
            
               Úradný vestník Európskej únie
            
            
               C 195/14
            
         Odvolanie podané 20. mája 2010: KEK Diavlos proti rozsudku Všeobecného súdu (samosudca) z 18. marca 2010 vo veci T-190/07, KEK Diavlos/Európska komisia
   (Vec C-251/10 P)
   2010/C 195/20
   Jazyk konania: gréčtina
   
      Účastníci konania
   
   
      Odvolateľka: KEK Diavlos (v zastúpení: D. Chatzimichalis)
   
      Ďalší účastník konania: Európska komisia
   
      Návrhy odvolateľky
   
   
               —
            
            
               vyhovieť tomuto odvolaniu v celom rozsahu,
            
         
               —
            
            
               zrušiť z dôvodov uvedených v odvolaní napadnutý rozsudok Všeobecného súdu (samosudcu) z 18. marca 2010 vo veci T-190/07 a vyhovieť žalobe žalobkyne proti rozhodnutiu Komisie K(2006) 465 v konečnom znení z 23. februára 2006 v celom rozsahu, ako aj zrušiť uvedené rozhodnutie a všetky akty alebo s tým súvisiace rozhodnutia Komisie,
            
         
               —
            
            
               zaviazať Európsku komisiu, žalovanú v prvom stupni, na náhradu trov konania a trov právneho zastúpenia v prvom a druhom stupni.
            
         
      Odvolacie dôvody a hlavné tvrdenia
   
   Spoločnosť KEK Diavlos sa svojím odvolaním z 20. mája 2010 proti rozsudku Všeobecného súdu (samosudca) z 18. marca 2010, vo veci T-190/07 domáha jeho zrušenia, a domáha sa vyhovenia jej žalobe o neplatnosť rozhodnutia Komisie K(2006) 465 v konečnom znení z 23. februára 2006 v celom rozsahu, aby bolo zrušené uvedené rozhodnutie, ako aj všetky akty alebo s tým súvisiace rozhodnutia Komisie.
   Toto odvolanie proti uvedenému rozsudku sa zakladá na troch odvolacích dôvodoch, ktoré je možné zhrnúť:
   
                
            
            
               Prvý odvolací dôvod: napadnutým rozsudkom bola na základe nesprávneho a nedostatočného odôvodnenia zamietnutá žaloba v celom rozsahu, a všetky v nej uvedené tvrdenia, napriek tomu, že bolo potrebné prijať všetky, alebo aspoň niektoré z týchto tvrdení. V napadnutom rozsudku nebolo predovšetkým vôbec prihliadnuté na tvrdenie, ktoré je podstatné pre rozhodnutie sporu a podľa ktorého žalobkyňa splnila svoj zmluvný záväzok, ktorého predmetom bola príprava informačných letákov a dodania 1 000 výtlačkov (pre každý jazyk) obsahujúcich všetky informácie potrebné na prípravu žiakov na prechod na euro a príprava viacstranovej informačnej brožúry s touto tematikou (prílohy viii, ix a x); okrem toho napadnutý rozsudok nie je dostatočne odôvodnený, pokiaľ ide o posúdenie informačných letákov, ktoré žalobkyňa pripravila v súlade s jej zmluvnými záväzkami.
            
         
                
            
            
               Druhý odvolací dôvod: v napadnutom rozsudku došlo k nesprávnemu právnemu posúdeniu, najmä článku 48 rokovacieho poriadku, pretože bol zamietnutý návrh žalobkyne na predloženie ďalších dôkazov, predovšetkým poskytnutie dodatočnej lehoty, o ktorú žiadala na pojednávaní na predloženie niektorých dokumentov týkajúcich sa Komisiou údajne zistených „nesprávností“, najmä pokiaľ ide o otázku dátumu, kedy boli dotknuté výdavky zapísané do účtovných kníh na to, aby mohli byť „prípustné“ v súlade so zmluvou a jej prílohou II.
            
         
                
            
            
               Tretí odvolací dôvod: Všeobecný súd (samosudca) nesprávne zaviazal žalobkyňu napadnutým rozsudkom z 18. marca 2010 na náhradu trov konania Komisie, hoci mal v súlade s článkom 87 ods. 3 rokovacieho poriadku rozdeliť túto náhradu trov medzi účastníkov konania, a v prípade, že žalobkyňu označil za účastníka, ktorý nemal úspech vo svojich dôvodoch, mal ju vzhľadom na okolnosti zaviazať len na náhradu časti trov Komisie.